ddrg/super_eurlex huggingface dataset:
—

razglasi ničnost odločbe z dne 29. aprila 2008, ki jo je Evropska komisija poslala z dopisom z dne 29. aprila 2008 in jo je tožeča stranka prejela 5. maja 2008, s katero je Evropska komisija tožeči stranki sporočila, da njena ponudba ni bila izbrana, kot je bila dopolnjena z dopisom Evropske komisije z dne 6. maja 2008, ki ga je tožeča stranka prejela 8. maja 2008, v katerem je Evropska komisija navedla obrazložitev zavrnilne odločbe, in naj razglasi ničnost odločbe o oddaji javnega naročila z dne 23. aprila 2008, ki jo je Evropska komisija poslala z dopisom z dne 15. maja 2008 in jo je tožeča stranka prejela 16. maja 2008;
SL Uradni list Evropske unije C 197/32

Tožba, vložena 9. junija 2008 – Paul Alfons Rehbein proti UUNT – Hervé Dias Martinho in Manuel Dias Martinho (Outburst)

(Zadeva T-214/08)

(2008/C 197/56)

Jezik, v katerem je bila tožba vložena: angleščina

Stranke

Tožeča stranka: Paul Alfons Rehbein (GmbH & Co.) KG (Glinde, Nemčija) (zastopnik: T. E. Lampel, odvetnik)

Tožena stranka: Urad za usklajevanje na notranjem trgu (znamke in modeli)

Drugi stranki pred odborom za pritožbe: Hervé Dias Martinho in Manuel Carlos Dias Martinho (Le Plessis Trévise, Francija)

Predlogi tožeče stranke

— Odločba drugega odbora za pritožbe Urada za usklajevanje na notranjem trgu (znamke in modeli) z dne 13. marca 2008 v zadevi R 1261/2007-2 naj se razveljavi; in

— UUNT naj se naloži plačilo stroškov tožeče stranke.

Tožbeni razlogi in bistvene trditve

Prijavitelj znamke Skupnosti: Drugi stranki pred odborom za pritožbe.

Zadevna znamka Skupnosti: Figurativna znamka „Outburst“ za proizvode iz razredov 16, 18 in 25 – prijava št. 4 318 333.

Imetnik znamke ali znaka, navajanega v postopku z ugovorom: Tožeča stranka.

Znamka ali znak, navajan v postopku z ugovorom: Nacionalna besedna znamka „Outburst“ za proizvode iz razreda 25 – registracija nemške znamke št. 399 40 713.

Odločba oddelka za ugovore: Ugovor se v celoti zavrne.

Odločba odbora za pritožbe: Pritožba se zavrne.

Navajani tožbeni razlogi: Kršitev člena 43(2) in (3) Uredbe Sveta št. 40/94, ker se je prejšnja nacionalna znamka resno in dejansko uporabljala za proizvode in storitve, za katere je registrirana; kršitev člena 76(1)(f) navedene uredbe, ker je odbor za pritožbe napačno ravnal, ker ni upošteval zaprisežene izjave izvršnega direktorja; kršitev člena 74(2) navedene uredbe in pravila 22(1) in (2) Uredbe Komisije (ES) št. 2868/95 (1), ker so drugi dokazi, predloženi v fazi pritožbe zoper postopek z ugovorom, dopustni in jih je treba upoštevati pri preizkusu resne in dejanske uporabe znamke, ki je predmet ugovora; kršitev pravice tožeče stranke biti slišan, ker bi moral odbor za pritožbe upoštevati dokaze, predložene po izteku roka.

(1) Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, str. 1).
SL Uradni list Evropske unije C 107/26

Tožba, vložena 26. januarja 2008 – EREF proti Komisiji

(Zadeva T-40/08)

(2008/C 107/45)

Jezik postopka: angleščina

Stranki

Tožeča stranka: European Renewable Energies Federation ASBL (EREF) (Bruselj, Belgija) (zastopnik: D. Fouquet, odvetnik)

Tožena stranka: Komisija Evropskih skupnosti

Predlogi tožeče stranke

— Odločba Evropske Komisije C(2007) 4323 konč. z dne 25. septembra 2007 naj se razglasi za nično;

— sporni način financiranja v njegovi sedanji obliki in strukturi naj se razglasi za nezakonito državno pomoč;

— Evropski komisiji naj se naloži plačilo vseh stroškov postopka, vključno s stroški tožeče stranke.

Tožbeni razlogi in bistvene trditve

Tožeča stranka je leta 2004 vložila pritožbo pri Komisiji in trdila, da so bili različni vidiki financiranja izgradnje nove elektrarne na Finskem državna pomoč, ki ni bila priglašena. Del pritožbe, ki se nanaša na državne pomoči, je Komisija zavedla pod številko zadeve CP 238/04, leta 2006 pa je razdelila spis na dve zadevi in sicer s številkama NN 62/A/2006 in NN 62/B 2006.

V tej zadevi tožeča stranka predlaga razglasitev ničnosti Odločbe Komisije C(2007) 4323 konč. z dne 25. septembra 2007 v zvezi z zadevo NN 62/A/2006, ki jo je tožeča stranka prejela 14. novembra 2007 in s katero je Komisija ugotovila, da jamstvo za izvoz, ki ga je dala francoska agencija za zavarovanje izvoznih kreditov (v nadaljevanju: COFACE) in s katerim je bil odobren kredit za financiranje novega bloka elektrarne Olkiluoto 3, ki ga je kupila finska družba za proizvodnjo električne energije Teollisuuden Voima Oy (v nadaljevanju: TVO), ni nezakonita državna pomoč in se je zato odločila, da zaključi preiskavo.

Tožeča stranka trdi, da je jamstvo za izvoz ali zavarovanje kredita v znesku 570 000 eurov, ki ga je COFACE dal družbi TVO, nezakonita pomoč v Skupnosti zaradi njegovega finančnega vpliva na celoten finančni paket zadevnega projekta. Tožeča stranka zatrjuje, da naj bi jamstvo pomenilo protipravno državno pomoč, ker ga je dal COFACE kot javna agencija, ki deluje za račun Francije, ki je prevzela odgovornost, da bo bančnemu konzorciju poplačal kredit, če ga družba TVO ne bi mogla izplačati, in ker je bila s tem jamstvom družbi TVO dana nepoštena gospodarska prednost s tem, da ji je bil olajšan dostop na trg in zagotovljene njene prihodnje možnosti financiranja. Tožeča stranka poleg tega navaja, da bo zaradi takega zavarovanega posojila družbi TVO omogočeno, da proizvaja električno energijo z znatno nižjimi stroški.

Nadalje navaja, da so zaradi razdelitve spisa na dve zadevi kršena bistvena postopkovna pravila in izvedena napačna presoja.
—

Italijanska republika je pred Sodiščem prve stopnje Evropskih skupnosti izpodbijala naslednje akte, ki jih je izdal EESO: 1) obvestilo o prostem delovnem mestu št. 73/07 glede delovnega mesta generalnega sekretarja Evropskega ekonomsko-socialnega odbora, objavljenega le v izdajah Uradnega lista Evropske unije z dne 28. decembra 2007, številka C 316 A v angleškem, francoskem in nemškem jeziku; 2) popravek obvestila o prostem delovnem mestu, objavljenem v Evropskem uradnem listu 30. januarja 2008, št. C 25 A le v izdajah v angleškem, francoskem in nemškem jeziku.
SL Uradni list Evropske unije C 107/32

Tožba, vložena 11. februarja 2008 – Travel Servis proti UUNT – Eurowings Luftverkehrs (smartWings)

(Zadeva T-72/08)

(2008/C 107/53)

Jezik, v katerem je bila tožba vložena: angleščina

Stranke

Tožeča stranka: Travel Servis a.s. (Praga, Češka republika) (zastopnik: S. Hejdová)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Eurowings Luftverkehrs AG (Dortmund, Nemčija)

Predlogi tožeče stranke

— Spremeni naj se izpodbijana odločba drugega odbora za pritožbe v zadevi R 1515/2006-2, in sicer: — v celoti naj se razveljavi odločba oddelka za ugovore v zvezi s postopkom z ugovorom s številko B 782 351 z dne 29. septembra 2006. — nasprotni stranki naj se naloži plačilo stroškov, ki jih je imela tožeča stranka v postopku z ugovorom in pritožbenem postopku pred UUNT.

Tožbeni razlogi in bistvene trditve

Prijavitelj znamke Skupnosti: Tožeča stranka.

Zadevna znamka Skupnosti: Figurativna znamka Skupnosti „smartWings“ za proizvode in storitve iz razredov 16, 21, 37, 39, 41 in 43 – prijava št. 3 650 595.

Imetnik znamke ali znaka, navajanega v postopku z ugovorom: Eurowings Luftverkehrs AG.

Znamka ali znak, navajan v postopku z ugovorom: Nacionalna in mednarodna besedna znamka „EuroWings“ za proizvode in storitve iz razredov 16 in 41, nacionalna in mednarodna besedna znamka „EUROWINGS“ za proizvode in storitve iz razredov 39 in 42 in nacionalna besedna znamka „WINGSGLASS“ za proizvode in storitve iz razredov 16, 39, 41 in 42.

Odločba oddelka za ugovore: Delna ugoditev ugovoru.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 8(1)(b) Uredbe Sveta (ES) št. 40/94 in bistvenih postopkovnih določb navedenih v členih 73 in 79 UZS.
SL Uradni list Evropske unije C 92/36

Tožba, vložena 24. januarja 2008 – Shetland Islands Council proti Komisiji

(Zadeva T-43/08)

(2008/C 92/72)

Jezik postopka: angleščina

Stranki

Tožeča stranka: Shetland Islands Council (zastopniki: E. Whiteford, barrister, R. Murray, solicitor, in R. Thompson, QC)

Tožena stranka: Komisija Evropskih skupnosti

Predlogi tožeče stranke

— Razglasitev ničnosti členov 3, 4 in 5 odločbe in

— naložitev plačila stroškov toženi stranki.

Tožbeni razlogi in bistvene trditve

Tožeča stranka je javni organ, ki je pomoč dodelil ribiškemu sektorju v okviru dveh splošnih ukrepov pomoči, in sicer „Aid to Fish Catching and Processing Industry“ (pomoč za ribištvo in ribiško predelovalno industrijo) in „Aid to the Fish Farming Industry“ (pomoč za ribogojno industrijo), ki sta dve različni shemi pomoči. Komisija je menila, da pomoč, ki jo je dodelilo Združeno kraljestvo na podlagi „Fish Factory Improvement Scheme“ (shema za izboljšanje ribiške tovarne), ni bila združljiva s skupnim trgom v delu, v katerem se je nanašala na znesek 92 007 GBP, dodeljen 13. avgusta 1997, 7. januarja 1999, 25. februarja 1999, 10. decembra 1999, 19. januarja 2001 in 15. decembra 2004.

Tožeča stranka s tožbo na podlagi člena 230 ES predlaga razglasitev delne ničnosti Odločbe Komisije C 38/2006 (prej NN 93/2005) z dne 13. novembra 2007 o shemi za izboljšanje ribiške tovarne, ki se izvaja v Združenem kraljestvu. Tožeča stranka posebej predlaga razglasitev ničnosti členov 3, 4 in 5 izpodbijane odločbe, ker je Komisija napačno ugotovila, da naj bi bilo vračilo pomoči v skladu s:

(1) členom 14(1) Uredbe Sveta (ES) št. 659/1999 (1) in

(2) splošnimi načeli pravne varnosti in varstva zaupanja v pravo ter enakega obravnavanja.

(1) Uredba Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83, str. 1).
SL Uradni list Evropske unije C 92/41

Tožba, vložena 13. februarja 2008 – Španija proti Komisiji

(Zadeva T-65/08)

(2008/C 92/82)

Jezik postopka: španščina

Stranki

Tožeča stranka: Kraljevina Španija (zastopnica: N. Díaz Abad, zastopnica)

Tožena stranka: Komisija Evropskih skupnosti

Predlogi tožeče stranke

— Odločba Komisije z dne 5. decembra 2007 v zvezi s postopkom izvajanja člena 21 Uredbe Sveta (ES) št. 139/2004 o nadzoru koncentracij podjetij (zadeva št. COMP/M.4685 Enel/Acciona/Endesa) naj se razglasi za nično, in

— toženi instituciji naj se naloži plačilo stroškov.

Tožbeni razlogi in bistvene trditve

Ta tožba je vložena zoper Odločbo Komisije C(2007) 5913 konč. z dne 5. decembra 2007 v zvezi s postopkom izvajanja člena 21 Uredbe (ES) št. 139/2004 (1) (zadeva št. COMP/M.4685 Enel/Acciona/Endesa). V izpodbijani odločbi je Komisija ugotovila, da je tožeča stranka kršila člen 21 Uredbe št. 139/2004 s tem, da je skupen prevzem nadzora Enel in Acciona nad Endeso pogojevala z izpolnjevanjem več pogojev, pri čemer so ti pogoji nezdružljivi s členi 28, 43 in 56 ES, in zaradi tega neutemeljeno posegla v izključno pristojnost Komisije, da odloča o koncentraciji na ravni Skupnosti. Poleg tega je tožena stranka tožeči stranki naložila naj umakne pogoje, ki so bili ugotovljeni kot nezdružljivi s pravom Skupnosti.

V utemeljitev svojih zahtevkov tožeča stranka zatrjuje, prvič, da Komisija ni pristojna za sprejetje izpodbijanje izpodbijane odločbe, opirajoč se na postopek na podlagi člena 21 Uredbe št. 139/2004. Po mnenju tožeče stranke mora Komisija, če oceni, da je država članica kršila člena 21 Uredbe št. 139/2004 začeti postopek zaradi neizpolnitve obveznosti na podlagi člena 226 ES.

Drugič, tožeča stranka navaja, da izpodbijana odločba ni obrazložena, saj Komisija ni obravnavala razlogov javne varnosti, na katere se je španska vlada sklicevala, ko je na podlagi člena 21(4) Uredbe št. 139/2004 sprejela ukrepe v zvezi z javno ponudbo Enel in Acciona za prevzem Endese.

Nazadnje, tožeča stranka Komisiji očita kršitev člena 21(4) Uredbe št. 139/2004, saj španski organi Komisiji niso bili dolžni sporočiti pogojev za javno ponudbo Enel in Acciona za prevzem Endese, ker ti pogoji odražajo legitimen interes, kot je javna varnost.

(1) Uredba Sveta (ES) št. 139/2004 z dne 20. januarja 2004 o nadzoru koncentracij podjetij (UL L 24, str. 1).
SL Uradni list Evropske unije C 92/39

Tožba, vložena 7. februarja 2008 – Nute Partecipazioni in La Perla proti UUNT – Worldgem Brands (NIMEI LA PERLA MODERN CLASSIC)

(Zadeva T-59/08)

(2008/C 92/78)

Jezik, v katerem je bila tožba vložena: italijanščina

Stranke

Tožeči stranki: Nute Partecipazioni SpA (Bologna, Italija) in La Perla Srl (Bologna, Italija) (zastopnika: R. Morresi in A. Dal Ferro, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Worldgem Brands Srl (Olmo di Creazzo, Italija)

Predlogi tožečih strank

— Primarno: razveljavitev in sprememba Odločbe z dne 19. novembre 2007 drugega odbora za pritožbe UUNT zaradi nepravilne uporabe člena 8(5) ter zaradi kršitve členov 63(6), 73 in 74 Uredbe o znamki Skupnosti;

— podredno: razveljavitev Odločbe z dne 19. novembre 2007 drugega odbora za pritožbe UUNT zaradi nepravilne uporabe člena 8(5) ter zaradi kršitve členov 63(6), 73 in 74 Uredbe o znamki Skupnosti;

— podredno: razveljavitev in/ali sprememba Odločbe z dne 19. novembra 2007 drugega odbora za pritožbe UUNT zaradi nepravilne uporabe člena 8(1)(b) Uredbe o znamki Skupnosti ter kršitve členov 63(6), 73 in 74 Uredbe o znamki Skupnosti;

— v vsakem primeru: naložitev UUNT in Worldgem Brands Srl na solidarno plačilo stroškov postopka, vključno stroški v zvezi s postopkom pred drugim odborom za pritožbe UUNT.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: Besedna znamka Skupnosti „NIMEI LA PERLA MODERN CLASSIC“ (prijava št. 713.446), za proizvode iz razreda 14. Ta znamka je že bila predmet zahteve za ugotovitev ničnosti. Odločba o zavrnitvi tega prvega zahtevka prvega odbora za pritožbe je bila razveljavljena s sodbo Sodišča prve stopnje v zadevi La Perla proti UUNT – Worldgem Brands (T-137/05). (1)

Imetnik znamke Skupnosti: WORLDGEM BRANDS Srl

Stranka, ki zahteva ugotovitev ničnosti znamke Skupnosti: Tožeča stranka.

Pravica iz znamke, ki jo ima stranka, ki zahteva ugotovitev ničnosti: Ugled različnih italijanskih figurativnih znamk „PERLA“ za proizvode iz razredov 3, 9, 14, 16, 18, 24, 25 in 35.

Odločba oddelka za izbris: Ugoditev zahtevi in ugotovitev ničnosti registracije zadevne znamke Skupnosti.

Odločba odbora za pritožbe: Razveljavitev izpodbijane odločbe in delna ugoditev zahtevi za ugotovitev ničnosti.

Navajani tožbeni razlogi: Kršitev zakona ter napačna razlaga in uporaba členov 63, 73 in 74 Uredbe (ES) št. 40/94 o znamki Skupnosti. Podredno: kršitev zakona in napačna uporaba člena 8(1)(b) navedene uredbe.

(1) Sodba Sodišča prve stopnje z dne 16. maja 2007 v zadevi La Perla proti UUNT – Worldgem Brands, T-137/05, še neobjavljena v ZOdl.
SL Uradni list Evropske unije C 64/45

Tožba, vložena 21. decembra 2007 – Notartel proti UUNT – SAT.1 SatellitenFernsehen GmbH (R.U.N.)

(Zadeva T-490/07)

(2008/C 64/75)

Jezik, v katerem je bila tožba vložena: italijanščina

Stranke

Tožeča stranka: Notartel SpA – societa' informatica del Notariato (Rim, Italija) (zastopnika: M. Bosshard in M. Balestriero, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: SAT.1 SatellitenFernsehen GmbH (Berlin, Nemčija)

Predlogi tožeče stranke

— Primarno, delna razveljavitev – v delu, v katerem je bil sprejet ugovor – odločbe četrtega odbora za pritožbe UUNT z dne 22. oktobra 2007 v zadevi R 1267/2006-4;

— podredno, delna razveljavitev – v delu, v katerem je bil sprejet ugovor v zvezi znamko, prijavljeno za razred 38 – odločbe četrtega odbora za pritožbe UUNT z dne 22. oktobra 2007 v zadevi R 1267/2006-4;

— v vsakem primeru, zavrniti vse morebitne bodoče pritožbe ali nasprotne predloge, pri čemer se potrdi dele izpodbijane odločbe, ki niso izpodbijani s to tožbo;

— UUNT naložiti plačilo stroškov postopka.

Tožbeni razlogi in bistvene trditve

Prijavitelj znamke Skupnosti: Tožeča stranka.

Zadevna znamka Skupnosti: Besedna znamka „R.U.N.“ (prijava znamke Skupnosti št. 1069863 za storitve iz razredov 35, 38 in 42, kolikor zadeva to zadevo).

Imetnik znamke ali znaka, navajanega v postopku z ugovorom: SAT.1 Satelliten Fernsehen GmbH.

Znamka ali znak, navajan v postopku z ugovorom: Besedna nacionalna znamka in znamka Skupnosti „ran“ za proizvode in storitve iz razredov 9, 35, 38, 41 in 42.

Odločba oddelka za ugovore: Ugovor se zavrne.

Odločba odbora za pritožbe: Delna ugoditev pritožbi v zvezi z določenimi storitvami iz razredov 38 in 42.

Navajani tožbeni razlogi: Izpodbijana odločba naj bi vsebovala logično protislovje, in sicer navedena je bila vrsta pravilnih pravnih načel, ki so bili opredeljeni za zavezujoče pri presoji podobnosti med znaki in proizvodi/storitvami z namenom, da se preveri obstoj razloga za zavrnitev iz člena 73(1) Uredbe o znamki Skupnosti, vendar so bila pozneje pri presoji konkretnega primera uporabljena drugačna merila. Tako logično protislovje privede torej ali do napačne uporabe prava, in sicer uporabe drugačnih pravnih načel od tistih (pravilnih), ki so bili navedeni v pravnih premisah odločbe, ali do protislovne in nezadostne obrazložitve.
SL Uradni list Evropske unije C 51/51

Tožba, vložena 12. decembra 2007 – Italija proti Komisiji

(Zadeva T-463/07)

(2008/C 51/93)

Jezik postopka: italijanščina

Stranki

Tožeča stranka: Italijanska republika (zastopnik: G. Aiello, Avvocato dello Stato)

Tožena stranka: Komisija Evropskih skupnosti

Predlog tožeče stranke

— Razglasitev ničnosti odločbe Komisije C(2007)4477 z dne 3. oktobra 2006, vročena 4. oktobra 2007, v delu, v katerem iz financiranja Skupnosti izključuje in nalaga v breme proračuna Italijanske republike finančne posledice, v okviru obračuna izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada.

Tožbeni razlogi in bistvene trditve

Tožeča stranka s to tožbo izpodbija zakonitost izpodbijane odločbe, v delu, v katerem iz financiranja Skupnosti izključuje in nalaga v breme proračuna Italijanske republike finančne posledice, v okviru obračuna izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada.

Dejanski stroški, izključeni iz tega financiranja, in ki določajo predmet tožbe se nanašajo na premije za govedo, preglede oljarn, obstoj katastra oljčnih nasadov in GIS (geografski informacijski sistem) oljčnih nasadov, nadzor donosov, preverjanje namembnega kraja olja in posušeno krmo.

V podporo svojih zahtev, tožeča stranka navaja kršitev:

— členov 15 in 24(1) Uredbe Komisije (ES) št. 2419/2001 z dne 11. decembra 2001 o podrobnih pravilih za uporabo integriranega upravnega in kontrolnega sistema za nekatere programe pomoči Skupnosti, vzpostavljenega z Uredbo Sveta (EGS) št. 3508/92.

— členov 9a(1) in 3, 10, 16, 26 in 28(1) Uredbe Komisije (ES) št. 2366/98 z dne 30. oktobra 1998 o podrobnih pravilih za uporabo sistema proizvodne pomoči za oljčno olje za tržna leta 1998/99, 1999/2000 in 2000/01.

— člena 11a Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti.

— člena 14(3) Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja.
SL Uradni list Evropske unije C 22/48

Tožba, vložena 22. novembra 2007 – Centre d'Étude et de Valorisation des Algues proti Komisiji

(Zadeva T-428/07)

(2008/C 22/90)

Jezik postopka: francoščina

Stranki

Tožeča stranka: Centre d'Étude et de Valorisation des Algues SA (CEVA) (Pleubian, Francija) (zastopnik: J.-M. Peyrical, odvetnik)

Tožena stranka: Komisija Evropskih skupnosti

Predlogi tožeče stranke

— Primarno naj se ugotovi postopkovna nepravilnost in kršitev načela kontradiktornosti in naj se zato bremepis Komisije št. 3240908670 z dne 20. septembra 2007 razglasi za ničnega, slednji pa naj se naloži, da CEVI ponovno izplača znesek zadevnega bremepisa;

— podredno naj se ugotovi, da napake, navedene v revizijskem poročilu, niso tako resne, da bi bilo mogoče uporabiti člen 3.5 Priloge II k pogodbi, bremepis Komisije št. 3240908670 z dne 20. septembra 2007 naj se razglasi za ničnega v delu, v katerem se zahteva povrnitev vseh zneskov, ki so bili CEVI izplačani v okviru pogodbe SEAHEALTH, in naj se Komisiji naloži, naj CEVI ponovno izplača znesek zadevnega bremepisa;

— še bolj podredno, Sodišče prve stopnje naj določi izvedenca, katerega naloge naj bodo, da rekonstruira način izračuna CEVE glede časa, porabljenega na projektih; da ta način primerja s pogodbo SEAHEALTH in dejanskimi stroški, prikazanimi v izkazih o izdatkih; v odstotkih določi razliko med napakami v zabeleženem času dela, kot je bil posredovan Komisiji, in zabeleženim časom dela v skladu z načinom izračuna, ki ga je CEVA takrat uporabljala; poda oceno časa dejanskega dela, potrebnega za izvršitev nalog CEVE v okviru pogodbe SEAHEALTH; pove, ali bi bil lahko ta čas dejanskega dela za izvršitev nalog krajši od 7 092,88 ur, ki jih CEVA uveljavlja.

Tožbeni razlogi in bistvene trditve

Tožeča stranka s to tožbo predlaga, naj se za ničnega razglasi bremepis, s katerim je Komisija zahtevala povrnitev vseh predujmov, ki jih je izplačala tožeči stranki v okviru pogodbe SEAHEALTH št. QLK1 CT 2002 02433 v zvezi s projektom „Hrana, prehrana in zdravje“, ki je bil del ključnega ukrepa „Kakovost življenja in upravljanje z živimi viri“ (1).

Tožeča stranka se v utemeljitev svoje tožbe sklicuje na kršitev pravic do obrambe, ker naj bi Komisija, s tem da je kršila načelo kontradiktornosti, svojo zahtevo utemeljila na evidenci opravljenih ur in ugotovitvah OLAF, s katerimi naj tožeča stranka ne bi bila seznanjena.

Tožeča stranka podredno izpodbija uporabo člena 3.5 Priloge II s strani Komisije in ugotovitev Komisije, da so bila dejstva v obravnavanem primeru zadosti resna, da se je bilo mogoče sklicevati na pojem resnih finančnih nepravilnosti, kar upravičuje povračilo vseh predujmov.

(1) Peti okvirni program Evropske skupnosti za raziskave, tehnološki razvoj in predstavitvene dejavnosti (1998-2002).
SL Uradni list Evropske unije C 37/31

Tožba, vložena 5. decembra 2007 – Scovill Fasteners proti Komisiji

(Zadeva T-447/07)

(2008/C 37/48)

Jezik postopka: angleščina

Stranki

Tožeča stranka: Scovill Fasteners, Inc. (Clarkesville, Združene države) (zastopnik: O. Dugardyn, odvetnik)

Tožena stranka: Komisija Evropskih skupnosti

Predlogi tožeče stranke

— Za nično naj se razglasi Odločba Komisije z dne 19. septembra 2007 v zvezi s postopkom na podlagi člena 81 Pogodbe ES (zadeva COMP/E 139.168 – PO/Galanterija: zadrge);

— podredno naj se razveljavi ali zmanjša globa, naložena tožeči stranki;

— Komisiji naj se naloži plačilo lastnih stroškov in stroškov, ki jih je priglasila tožeča stranka.

Tožbeni razlogi in bistvene trditve

Tožeča stranka predlaga, naj se za nično razglasi Odločba Komisije C(2007)4257 konč. z dne 19. septembra 2007 v zadevi COMP/E 139.168 – PO/Galanterija: zadrge, v kateri je Komisija ugotovila, da je odvisna družba tožeče stranke skupaj z drugimi podjetji kršila člen 81 ES, s tem da so se sporazumeli za usklajena povišanja cen in izmenjevali zaupne podatke o cenah in izvajanju njihovih povišanj.

V podporo svoji tožbi tožeča stranka navaja, da je Komisija napačno zaključila, da tvori z odvisno družbo enoten gospodarski subjekt, ter da ne bi smela biti solidarno odgovorna za plačilo globe, ki je bila zaradi domnevnih kršitev naložena odvisni družbi.

Poleg tega tožeča stranka zatrjuje, da Komisija ni v zadostni meri dokazala, da je njena odvisna družba sodelovala v kartelu po letu 1997.

Podredno tožeča stranka navaja, da:

— je Komisija očitno napačno izračunala globo;

— pri presoji trajanja in resnosti kršitev Komisija ni upoštevala vseh upoštevnih okoliščin; in da